เริ่มมีเพศสัมพันธ์ช่วงวันที่1กรกฎา กินยาคุมฉุกเฉินด้วยนะคะ แล้วช่วงที่มีประจำเดือนจะมีเลือดกระปิดกระปอย มา3-4 วัน (ปกติจะปวดท้องประจำเดือนทุกครั้งที่เป็น แต่ครั้งนี้ไม่ปวดค่ะ) แล้วมาช่วงวันที่14เดือนสิงหาคม ก็มีเลือดออกมากระปิดกระปอย แต่ครั้งนี้เป็นสีชมพู กับสีน้ำตาล มานิดเดียวค่ะ แต่มา3-4วันได้ แล้วก็มีเจ็บท้องน้อย เสียวท้องน้อยนิดหน่อยค่ะ (ปกติประจำเดือนจะมาช่วงสิ้นเดือนค่ะ) อยากทราบว่าแต่เวลา1เดือน ถ้าเกิดเป็นเลือดล้างหน้าเด็กจริงๆ จะตั้งครรภ์ได้ภายในเวลา1เดือนเลยหรอคะ ถ้าซื้อที่ตรวจครรภ์มาจะรู้ผลมั้ยคะ แล้วน่ำหนักหนูขึ้นมา 3กิโลภายใน1เดือน ทั้งๆที่ไม่ขึ้นมา7ปีแล้ว พึ่งมาขึ้นช่วงเดือนกรกฎา (แต่ก็กินเยอะจริงๆค่ะช่วงนี้ กินอะไรก็อร่อยไปหมด กินเท่าไหร่ก็ไม่อิ่ม) อยากทราบว่าอาการเหล่านี้ตั้งครรภ์มั้ยคะ แต่ถ้าตั้งครรภ์จริงๆทำไมถึงเร็วขนาดนี้ เวลาแค่1เดือนกว่า. ทั้งนี้ทั้งนั้นคือหนูพึ่งเลิกกินยาคลุมนะคะ ปกติกินทุกเดือนพึ่งเลิกกินช่วงเดือนกรกฎา
สวัสดีค่ะ หากมีเพศสัมพันธ์ล่าสุดไปเมื่อวันที่ 1 ก.ค. แล้วหลังจากนั้นได้มีประจำเดือนมาแบบกะปริดกะปรอย และมาไม่ตรงช่วงวันที่ที่ควรจะมา ก็อาจเกิดจากผลของยาคุมฉุกเฉินที่ทานไปได้ ซึ่งหากเลือดออกนาน 3-4 วัน ก็ไม่น่าใช่เลือดล้างหน้าเด็กค่ะ อย่างไรก็ตาม หากไม่แน่ใจว่าจะมีการตั้งครรภ์เกิดขึ้นหรือไม่ ก็ให้ตรวจหาการตั้งครรภ์ดูค่ะ ซึ่งสามารถที่จะตรวจพบได้แล้ว หากมีการตั้งครรภ์เกิดขึ้นจริงค่ะทั้งนี้ หากตรวจพบว่ามีการตั้งครรภ์จริง อาการต่างๆ คือ เจ็บท้องน้อย มีน้ำหนักขึ้น หิวบ่อย ก็สามารถเป็นอาการของการตั้งครรภ์ได้ และสามารถพบได้เมื่อตั้งครรภ์ได้เดือนกว่าค่ะแต่หากตรวจไม่พบการตั้งครรภ์ อาการที่เป็นอยู่ ก็ไม่ใช่อาการของการตั้งครรภ์ แต่อาจเกิดจากการที่เรามีความอยากทานอาหารต่างๆ เอง หรืออาจเกิดจากมีโรคเบาหวานเกิดขึ้น หรือมีภาวะไทรอยด์ฮอร์โมนผิดปกติ เป็นต้น ดังนั้น หากยังคงมีน้ำหนักเพิ่มขึ้นเรื่อยๆ แนะนำควรไปพบแพทย์เพื่อตรวจว่ามีโรคหรือไม่ค่ะ ส่วนอาการปวดท้องน้อยก็เช่นกัน หากปวดมากขึ้นเรื่อยๆ หรือมีตกขาวที่ผิดปกติร่วม อาจเกิดจากมีมดลูกอักเสบก็ได้ ซึ่งก็ควรไปพบสูติ-นรีแพทย์เพื่อตรวจค่ะส่วนการที่เพิ่งเลิกทานยาคุมไปไม่นาน ย่อมทำให้ประจำเดือนในรอบต่อไปมาไม่ตรงกำหนดได้ ไม่ได้ผิดปกติอะไรค่ะ